Suchinthana/ta-wikipedia huggingface dataset:
பிரபுல்ல குமார் சென்

பிரபுல்லா குமார் சென் (Prafulla Kumar Sen) (மார்ச் 1942 இறப்பு) ஓர் இந்திய புரட்சியாளரும், தத்துவவாதியுமாவார். சுவாமி சத்யானந்தா பூரி என்றும் இவர் அழைக்கப்படுகிறார் தனது இளமை பருவத்தில் கொல்கத்தா பல்கலைக்கழகத்திலும், பின்னர் ரவீந்திரநாத் தாகூரின் சாந்திநிகேதனில் உள்ள விஸ்வ-பாரதி பல்கலைக்கழகத்திலும் கிழக்கத்திய தத்துவத்தை கற்பித்தார். தாகூரால் ஊக்கப்படுத்தப்பட்ட இவர் 1932 இல் தாய்லாந்து சென்றார். 1939 இல் தாய்-பாரத் விடுதி என்ற கலாச்சார மன்றத்தை நிறுவினார்.  தாய்லாந்திற்குச் சென்ற இவர், சுலாலாங்கொர்ன் பல்கலைக்கழகத்தில் பேராசிரியராக நியமிக்கப்பட்டு, பண்டைய இந்திய மற்றும் தாய் மொழிகளில் சொற்பொழிவு செய்தார். மேலும் ஆறு மாதங்களில் தாய் மொழியில் தேர்ச்சி பெற்றதாகவும், இராமாயணம், தாய் மொழியில் காந்தியின் வாழ்க்கை வரலாறு உட்பட பல இந்திய தத்துவ படைப்புகள், சுயசரிதைகள் மொழிபெயர்த்ததாகவும் கூறப்படுகிறது. இவரது இலக்கியப் படைப்புகள் இறுதியில் இருபது தொகுதிகளுக்கு மேல் இருந்தது.  

1939 இல் இரண்டாம் உலகப் போரின் தொடக்கத்தில், இவர் இந்திய தேசிய அமைப்பையும் உருவாக்கினார். கியானி பிரிதம் சிங்கின் இந்திய சுதந்திரக் கழகத்துடன் சேர்ந்து, இந்திய சுதந்திர இயக்கத்திற்கான ஆயுதமேந்திய இந்திய எதிர்ப்பை ஆதரிப்பதில் வளர்ந்து வரும் யப்பானிய ஆர்வத்தைத் தூண்டுவதில் கருவியாக இருந்தார்.   இந்திய சுதந்திரக் கழகம், இந்திய தேசிய இராணுவம் ஆகியவற்றின் ஆதரவைப் பற்றிய உறுதிப்பாட்டைப் பெறும் முயற்சியில் யப்பானிய கொள்கைகள் குறித்து புஜிவாரா இவைச்சியுடனும், எஃப் கிகனுடன் பேச்சுவார்த்தை நடத்திய முதல் நபர்களில் சிங்கும் இவரும் இருந்தனர்.   மார்ச் 1942 இல் தோக்கியோ மாநாட்டிற்கு செல்லும் வழியில் விமான விபத்தில் கொல்லப்பட்ட இந்திய பிரதிநிதிகளில் இவரும், பிரிதம் சிங் இருவரும் அடங்குவர். இவரது நினைவாக 1942 ஆம் ஆண்டில் தாய்-பாரத் கலாச்சார விடுதியால் சுவாமி சத்யானந்தா பூரி அறக்கட்டளை நிறுவப்பட்டது. எஸ்.எஸ்.பி.எஃப் நூலகம் இன்று பல பழைய மற்றும் அரிய இந்திய நூல்களைக் கொண்ட ஒரு குறிப்பு நூலகமாகும். இந்திய கலாச்சாரம், குறிப்பாக இராமாயணம் குறித்த பணிகளை ஊக்குவிப்பதிலும் இந்த அறக்கட்டளை ஈடுபட்டுள்ளது.

மேற்கோள்கள் 

Indian National Army in East Asia. Hindustan Times
 

1942 இறப்புகள்
இந்தியப் புரட்சியாளர்கள்
பி. ஆடலரசன்

பி. ஆடலரசன் (	P. Adalarasan)  ஓர் இந்திய அரசியல்வாதியும், தமிழகத்தின்   சட்டமன்ற உறுப்பினரும் ஆவார்.இவர் திமுக கட்சியை சேர்த்தவர்.  இவர் 2016 ஆம் ஆண்டு  தேர்தலில்  திருத்துறைப்பூண்டி சட்டமன்றத் தொகுதியிலிருந்து, திராவிட முன்னேற்றக் கழகத்தின் வேட்பாளராக, தமிழ்நாடு சட்டமன்றத்திற்குத் தேர்ந்தெடுக்கப்பட்டார்.

சட்டமன்ற உறுப்பினராக

மேற்கோள்கள் 

திராவிட முன்னேற்றக் கழக அரசியல்வாதிகள்
தமிழ்நாடு சட்டமன்ற உறுப்பினர்கள்
21-ஆம் நூற்றாண்டு இந்திய அரசியல்வாதிகள்
வாழும் நபர்கள்
மருத (திரைப்படம்)

மருத (Marutha) என்பது 2022 ஆம் ஆண்டில் வெளிவர இருக்கும் தமிழ்த் திரைப்படம் ஆகும். இத்திரைப்படமானது குடும்ப உறவு மற்றும் தமிழ் கலாச்சாரம் அடிப்படையாகக் கொண்டு எடுக்கப்பட்டுள்ளது. இதனை ஜி ஆர் எஸ் இயக்கியுள்ளார்.

கதை
மருத திரைப்படம் குடும்ப உறவு மற்றும் தமிழ் கலாச்சாரம் கொண்டு கதைக்களம் அமைக்கபட்டுள்ளது.

கதை மாந்தர்கள் 
 ஜி ஆர் எஸ் 
 லவ்லின் சந்திரசேகர் 
 ராதிகா சரத்குமார் 
 பருத்திவீரன் சரவணன் 
 விஜி சந்திரசேகர் 
 வேல ராமமூர்த்தி 
 மாரிமுத்து 
 கஞ்சா கறுப்பு

சான்றுகள்

வெளியிணைப்புகள் 
 

வெளிவரவிருக்கும் திரைப்படங்கள்
இந்தியத் தமிழ்த் திரைப்படங்கள்
இளையராஜா இசையமைத்த திரைப்படங்கள்
ராதிகா நடித்த திரைப்படங்கள்
மணலி கந்தசாமி

மணலி கந்தசாமி ( Manali Kandasami )  ஓர் இந்திய அரசியல்வாதியும், தமிழகத்தின்   முன்னாள் சட்டமன்ற உறுப்பினரும், 
தமிழகத்தில் இந்தியப் பொதுவுடமைக் கட்சியின் முன்னனி தலைவர்களில்
ஒருவரும் ஆவார். காங்கிரசு கட்சியின் உறுப்பினராகி பொது வாழ்வில் அடியெடுத்து வைத்து இந்திய விடுதலை போராட்ட இயக்கத்தில் கலந்து கொண்டார் சமதர்ம கொள்கையால் ஈர்க்கப்பட்டு இந்திய பொதுவுடமைக் கட்சியில் இணைந்து அரசியல் பணிகளை தொடர்ந்தார். இந்திய பொதுவுமைக் கட்சியின் தமிழ்நாட்டின் மாநிலச்  செயலாளராகவும் இரண்டு முறை தமிழ்நாடு சட்டமன்றத்திற்கு உறுப்பினராகவும்  தேர்ந்தெடுக்கப்பட்டார்.

மேற்கோள்கள்

வெளி இணைப்புகள் 

 படித்தேன்… ரசித்தேன் - 14: டெல்டா பூமியின் சிவப்புச் சிந்தனையாளர்! - காமதேனு

 மணலி கந்தசாமி 

தமிழ்ப் பொதுவுடமைவாதிகள்
கே. ஆர். தங்கராசு

கே. ஆர். தங்கராசு (K. R. Thangaraju) ஓர் இந்திய அரசியல்வாதி மற்றும்  முன்னாள் சட்டமன்ற உறுப்பினரும் ஆவார். இவர் இந்திய தேசிய காங்கிரஸ் கட்சியை சேர்த்தவர்.  இவர் 1991ஆம் ஆண்டு தேர்தலில் ஆண்டிமடம் தொகுதியிலிருந்து இந்திய தேசிய காங்கிரஸ் கட்சியின் வேட்பாளராகப் போட்டியிட்டு, தமிழ்நாடு சட்டமன்றத்திற்குத் தேர்ந்தெடுக்கப்பட்டார்.

சட்டமன்ற உறுப்பினராக

மேற்கோள்கள் 

இந்திய தேசிய காங்கிரஸ் அரசியல்வாதிகள்
அரியலூர் மாவட்ட நபர்கள்
10 ஆவது தமிழ்நாடு சட்டமன்ற உறுப்பினர்கள்
ஸ்ரீ நாராயண ஜெயந்தி படகுப் போட்டி

ஸ்ரீ நாராயண ஜெயந்தி வல்லம்களி அல்லது படகுப் போட்டி என்பது தென்னிந்தியாவின், கேரளத்தின், குமரகமில்   ஒவ்வொரு ஆண்டும் செப்டம்பர் மாதம் ஓணம் பண்டிகையின் போது நடைபெறும் ஒரு படகுப் போட்டியாகும். இப்போட்டியின்போது வெவ்வேறு அளவுகளையும்,  வடிவங்களையும் கொண்ட படகுகளில் 1,000 க்கும் மேற்பட்ட படகோட்டிகள் கலந்துகொள்கின்றனர். இந்தப் போட்டியில் பாம்பு படகுகள் கலந்துகொண்டாலும், இங்கு முக்கியத்துவம் கொடுக்கப்படுவது இரட்டுகுதி படகு வகைகளுக்காகும்.இதில் சுமார் 50 படகோட்டி வீரர்கள் வரிசையாக அமர்ந்திருப்பர். வெற்றிபெற்ற இரட்டுகுத்தி படகானது ஸ்ரீ நாராயண சுழல் கோப்பையை  வெல்லும்.

தோற்றம் 
1903 ஆம் ஆண்டில்  நாராயணகுரு குமரமங்களம் கோவிலில்  பாலசுப்பிரமணிய சுவாமியின் சிலையை  பிரதிட்டை செய்ய குமரகம் வந்தார். பின்தங்கிய கிராமத்தில் பள்ளி ஒன்றைத் துவக்க அதிக ஆர்வம் கொண்டதால், சிலையை பிரதிட்டை செய்ய அவர் ஒப்புக் கொண்டார். இறுதியில், குருவின் விருப்பப்படி பள்ளி, கோயில் என இரண்டும் தொடங்கப்பட்டன. குருவின் வருகை வேம்பநாடு ஏரிப்பகுதியில் உள்ள இந்த கிராமப்புற மக்களை ஒரு  கொண்டாட்ட மனநிலைக்கு கொண்டு சென்றது. அவர்கள் துறவியை வரவேற்று அவருடன் படகுகளில் ஊர்வலமாக சென்றனர். இந்த நிகழ்வை நினைவுகூரும் வகையில், கடந்த பல தசாப்தங்களாக, குமரகமில் ஸ்ரீ நாராயண ஜெயந்தி கொண்டாட்டத்தின் ஒரு பகுதியாக படகு ஊர்வலத்திற்கு முன்னதாக ஒரு படகுப் போட்டி நடத்தப்படுகிறது.

கொண்டாட்டங்கள் 
குமரமங்கலம் கோவிலில் சிறப்பு பூசைகளுடன் இந்த நாள் துவங்குகிறது. இதைத் தொடர்ந்து குருமந்திரத்தில் குருபூசை மற்றும் குருபுஷ்பஞ்சலி நடக்கிறது. கொண்டாட்டங்களின் ஒரு பகுதியாக குழந்தைகளுக்கான கலை மற்றும் விளையாட்டு போட்டிகள் முற்பகலில் நடத்தப்படுகின்றன. குமரகம் படகுப் போட்டி  தொடங்குகிறது. இதற்கு முன்னதாக, ஸ்ரீ நாராயண குருவின் உருவப்படத்தை சுமந்து செல்லும் நாட்டுப் படகுகளின் பிரமாண்ட ஊர்வலம் குமாரமங்கலம் கோயில் பகுதியில் உள்ள திதாம்பிலிருந்து படகுப் போட்டி நடக்கும் இடமான கோட்டத்தோடு வரை நடைபெறுகிறது. கொண்டாட்டங்களானது பொதுக் கூட்டமும் அதில் வெற்றியாளர்களுக்கு பரிசு கொடுப்பதுடன் நிறைவடைகின்றது.

மேலும் காண்க 

 ஆறன்முளா படகுப்போட்டி 
 சம்பாகுளம் மூலம் படகுப் போட்டி 
 கல்லடா படகுப் போட்டி 
 கந்தசங்கடவு படகுப் போட்டி 
 நேரு கோப்பை படகுப் போட்டி 
 குடியரசுத் தலைவர் கோப்பை படகுப் போட்டி 
 திரிபிரேயர் படகு பந்தயம் 
 வள்ளங்களி

வெளி இணைப்புகள் 

 பாம்பு படகுப் போட்டி 

கேரளத்தில் நடக்கும் படகுப் போட்டிகள்
கோட்டயம் மாவட்டம்
ஆகத்து சிறப்பு நாட்கள்
செப்டம்பர் சிறப்பு நாட்கள்
சாக்கியர்

சாக்கியர் (Shakya, சமசுகிருதம்: , தேவநாகரி: शाक्य, : ) என்பவர்கள் பண்டைய வேத காலத்தை (கிமு 1500-500) சேர்ந்த சூரிய குல சத்திரிய வம்சத்தைச் சேர்ந்தவர்கள். சாக்கியர்கள் கோலியர்களுடன் திருமண தொடர்பு கொண்டவர்கள். சாக்கியர்களும் கோலியர்களும் தற்கால நேபாள நாட்டு, ரோகிணி ஆற்றின் இருகரைகளிலும் உள்ள  லும்பினி மாவட்டப்பகுதிகளை ஆண்ட குடியரசுத் தலைவர்கள் ஆவர். சாக்கியர்களும், கோலியர்களும் கோசல நாட்டின் சிற்றரசர்கள் ஆவர்.

சமசுகிருதத்தில் சாக்கியம் என்பது ஆற்றலுடையவர் என்று பொருள். இவர்களின் வம்சாவளி பற்றிய குறிப்புகள் விஷ்ணு புராணம், பாகவத புராணம் பிரம்ம புராணம். ஆகிய நூல்களில் காணப்படுகின்றது.

சாக்கியர்கள் சாக்கிய ஞான இராச்சியம் என்ற பெயரில் தனி அரசை அமைத்தனர். இவர்களின் தலைநகர் கபிலவஸ்து ஆகும். இது இந்தியாவின் இன்றைய உத்தரப் பிரதேச மாநிலத்தை எல்லையாகக் கொண்டு, இன்றைய நேபாளத்தில் அமைந்திருந்தது.

சாக்கியர்களின் மிகப் பிரபலமாக இருந்தவர் இளவரசர் சித்தார்த்த சாக்கியர் (கிமு 5ம் நூற்றாண்டு). இவரே பௌத்த மதத்தைத் தோற்றுவித்த கௌதம புத்தர் ஆவார். சாக்கியக் குடியரசின் தலைவர் சுத்தோத்தனாவின் மகன் சித்தாத்தர். சித்தார்த்தர் புதிய மதத்தைத் தோற்றுவித்து முடி துறந்ததை அடுத்து அவரது மகன் ராகுலன் அரசனானார்.

இதனையும் காண்க
 கோலியர்

மேற்கோள்கள்

இந்திய இனக்குழுக்கள்
இந்திய அரச மரபுகள்
பண்டைய இந்திய இனக்குழுக்கள்
ஜலாலுதீன் உம்ரி

ஜலாலுதீன் உம்ரி (பிறப்பு 1935) ஓர் எழுத்தாளர் மற்றும் மத அறிஞர் ஆவார்.  2007 ஆம் ஆண்டு முதல் 2019 ஆம் ஆண்டு வரை ஜமாஅத்தே இஸ்லாமி ஹிந்த் என்ற அமைப்பின் தலைவராக இருந்தார்.   இப்போது சையத் சதாதுல்லா ஹுசைனி என்பவர் தலைவராக உள்ளார்.

ஆரம்பகால வாழ்க்கை மற்றும் கல்வி 
ஜலாலுதீன் 1935 ஆம் ஆண்டு பிரித்தானியாவின் இந்தியாவின் தமிழ்நாட்டின் வடக்கு ஆற்காடு மாவட்டத்தில் புட்டாகிராம் என்ற கிராமத்தில் பிறந்தார். இவர் தமிழ்நாட்டின் உமராபாத்தில் உள்ள ஜாமியா தாருஸ்ஸலாம் என்ற முஸ்லிம் பாடசாலையில் பட்டதாரி பெற்றதால், இவர் 'ஜலாலுதீன் உம்ரி' என்று அழைக்கபட்டார்.

ஜாமியா தாருஸ்ஸலாமில் இருந்து இஸ்லாமிய ஆய்வுகளில் முதுகலைப் பட்டம் பெற்றவர். அலிகார் முஸ்லீம் பல்கலைக்கழகத்தில் ஆங்கில இலக்கியத்தில் இளங்கலை பட்டமும் பெற்றார்.

குறிப்புகள் 

1935 பிறப்புகள்
வாழும் நபர்கள்
இந்திய முஸ்லிம்கள்
ஆர். குண்டுராவ்

குண்டுராவ் (கன்னடம்: ಗುಂಡೂ ರಾವ್, பி.  ஏப்ரல்  08, 1937) இந்திய தேசிய காங்கிரசு  இந்திய அரசியல்வாதி ஆவார். இவர் சனவரி 12 , 1980 முதல்  06 சனவரி 1983 வரை  கர்நாடக மாநிலத்தில் முதலமைச்சர் பதவியிலிருந்தார் .

இளமைக் காலம்  
குண்டுராவ்,  08 ஏப்ரல் , 1932ஆம் ஆண்டு குசால்நகர் சேர்ந்த ராமராவ்  மற்றும் சின்னமா  ஆகியோருக்கு மகனாகப் பிறந்தார். இவரின் தந்தை பள்ளி தலைமையாசிரியர் ஆவார். இவர் கன்னட பிராமண குடும்பத்தினைச் சேர்ந்தவர்.

அரசியல் வாழக்கை
குண்டு ராவ் தனது அரசியல் வாழ்க்கையை  குசால்நகரின்  நகராட்சித் தலைவராகத் தொடங்கினார். இந்த பதவியில் இவர் பத்து ஆண்டுகள் பணியாற்றினார். பின்னர், 1972 மற்றும் 1978ஆம் ஆண்டுகளில் சோமவாரப்பேட்டை  சட்டமன்ற உறுப்பினராக  தேர்ந்தெடுக்கப்பட்டார். தேவராஜ் அர்ஸ் தலைமையிலான அரசாங்கத்தில் அமைச்சராகவும், குறுகிய காலத்திற்கு எதிர்க்கட்சித் தலைவராகவும் பணியாற்றினார். பின்பு கர்நாடக மாநில முதல்வர் ஆனார்.

மேற்கோள்கள் 

இந்திய அரசியல்வாதிகள்
இந்திய தேசிய காங்கிரஸ் அரசியல்வாதிகள்
1937 பிறப்புகள்
1993 இறப்புகள்
கர்நாடக அரசியல்வாதிகள்
கர்நாடக முதலமைச்சர்கள்
கர்நாடக நபர்கள்
திருநாவுக்கரசு (ஒளிப்பதிவாளர்)

எசு. திருநாவுக்கரசு (S. Thirunavukarasu) (பிறப்பு: 21 சூலை 1966) திரு என்ற பெயரால் அறியப்படும் ஓர் இந்திய ஒளிப்பதிவாளர் ஆவார். தமிழ்நாட்டைச் சேர்ந்த இவர் 24  (2016) படத்துக்காக சிறந்த ஒளிப்பதிவுக்கான தேசிய திரைப்பட விருதைப் பெற்றார்.

வேலை 

முக்கியமாக தமிழ், மலையாளம் மற்றும் இந்தி மொழிகளில் திருவின் திரைப்படங்கள் உள்ளன. இவர் ஆரம்பத்தில் ஒளிப்பதிவாளர் பி.சி.ஸ்ரீராமின் கூட்டாளியாக பணியாற்றினார்.

இயக்குநர் மேஜர் ரவியுடன் இணைந்து மலையாளத் திரைப்படமான மிஷன் 90 நாள் திரைக்கதை எழுதியுள்ளார்.

கடந்த 15 ஆண்டுகளில் 1000 க்கும் மேற்பட்ட தொலைக்காட்சி விளம்பரங்களை உருவாக்கியுள்ளார். இவர் இந்தியாவின் முக்கியமான விளம்பர தயாரிப்பு நிறுவனங்களுடனும் இணைந்து பணியாற்றியுள்ளார்.

ஒளிப்பதிவு செய்த திரைப்படங்கள்

விருதுகள் 

 சிறந்த ஒளிப்பதிவாளருக்கான பிலிம்பேர் விருது - தெற்கு மற்றும் காஞ்சிவாரத்திற்கான வி. சாந்தரம் விருது (2008) 
 24 (2017) க்கான சிறந்த ஒளிப்பதிவுக்கான தேசிய திரைப்பட விருது

மேற்கோள்கள்

வெளி இணைப்புகள் 
 

தமிழ்நாட்டுத் திரைப்பட ஒளிப்பதிவாளர்கள்
நாமக்கல் மாவட்ட நபர்கள்
1968 பிறப்புகள்
தமிழ்த் திரைப்பட ஒளிப்பதிவாளர்கள்
வாழும் நபர்கள்
ஒட்டர்

ஒட்டர் (Oddar, Vodra, Odde,  Bhovi, or Waddar) எனப்படுவோர் இந்திய மாநிலங்களான தமிழ்நாடு, ஆந்திரப் பிரதேசம் மற்றும் தெலுங்கானா பகுதிகளில் வாழுகின்ற தெலுங்கு பேசும் இனக்குழுவினர் ஆவார்.

இச்சமூகத்தினர் போயர், பண்டி, கொட்டா இனத்தவர்களை ஒத்திருக்கின்றனர். இவர்கள்  விஜயநகர ஆட்சியின் காலத்தில் ஒடிசாவில் இருந்து தமிழகம் வந்தனர். அந்த காரணத்தால், இச்சமூகத்தினர் ஒட்டர் என அழைக்கப்படுகின்றனர். இச்சமூகத்தினர் தெலுங்கு மொழியை தாய்மொழியாகக் கொண்டோராவர். இவர்கள் தமிழ்நாடு அரசின் இட ஒதுக்கீடு பட்டியலில், மிகவும் பிற்படுத்தப்பட்ட வகுப்பில் உள்ளனர்.
ஒட்டர், போயர் சமூக மக்களுக்கு பண்டி, கொட்டா என்ற சாதிச்சான்று வழங்கி தாழ்த்தப்பட்டோர் பட்டியலில் சேர்க்க வேண்டும் என பண்டி, கொட்டா சமுதாய மக்கள் நலச் சங்கத்தினர் கோரிக்கை வைக்கின்றனர்.

பெயர்கள் 
ஒட்டர் சமூகம் பல பெயர்களால் அழைக்கப்படுகிறது. அவை கல் ஒட்டர், மண் ஒட்டர், மரம் ஒட்டர், உப்புர ஒட்டர், சூரா மாரி ஒட்டர்கள், பெத்த போயர், ஒட்ராஜ்புத், சூரிய குல சத்திரியர், சந்திர குல சத்திரியர்,போயர்.

தொழில் 
இவர்கள் கல் உடைத்தல், கட்டிட வேலைகள், செங்கல் தயாரித்தல்,  சுண்ணாம்பு தயாரிக்கும் மூலங்கள் வெட்டுதல், அணைகள் கட்டுதல், போன்ற பணிகளை முக்கிய வாழ்வாதாரமாகக் கொண்டுள்ளனர்.

மேற்கோள்கள் 

தெலுங்குச் சமூகங்கள்
சாதிகள்
பண்டிட் கன்சி ராம்

பண்டிட் கன்சி ராம் (Pandit Kanshi Ram) (13 அக்டோபர் 1883 - 27 மார்ச் 1915) இவர் ஓர் இந்திய புரட்சியாளராவார்., ஹர் தயால் மற்றும் சோஹன் சிங் பக்னா ஆகியோருடன் கதர் கட்சியை நிறுவிய மூன்று முக்கிய உறுப்பினர்களில் ஒருவராக இருந்தார். கட்சியின் அடித்தளத்திலிருந்து 1913 வரை இவர் பொருளாளராக பணியாற்றினார். முதலாம் உலகப் போரின்போது பிரிட்டிசு இந்திய இராணுவத்தில் கலகங்களைத் தூண்ட முயன்ற கதர் கலகத்தின் ஒரு பகுதியாக 1914 இல் இவர் இந்தியா திரும்பினார். தோல்வியுற்ற பிப்ரவரி சதித்திட்டத்தின் பின்னர் இவர் கைது செய்யப்பட்டார். பின்னர் லாகூர் சதி விசாரணையில் விசாரணைக்கு உட்படுத்தப்பட்டார். இவர் கர்த்தார் சிங் சரபா, விஷ்ணு கணேஷ் பிங்களே ஆகியோருடன் குற்றம் சாட்டப்பட்டு, மார்ச் 27, 1915 அன்று தூக்கிலிடப்பட்டார்.

மேற்கோள்கள் 

இந்தியப் புரட்சியாளர்கள்
வாழானி அணை

வாழானி அணை (Vazhani Dam) என்பது தென்னிந்தியாவில், கேரளத்தின், திருச்சூர் மாவட்டத்தில், வடக்காஞ்சேரிக்கு அருகே வடக்கச்சேரி ஆற்றின் குறுக்கே கட்டப்பட்ட களிமண் அணையாகும். இந்த அணை நீர் பாசனத்திற்கும்,  குடிநீர் தேவைகளுக்கும் பயன்படுத்தப்படுகிறது. இந்த அணைப் பகுதியில் நான்கு ஏக்கர் பரப்பளவிலான பூங்கா உள்ளது. அணையின் கட்டுமானம் 1962 இல் நிறைவடைந்தது.  இது பானாசுர சாகர் அணை போன்ற மண் அணை ஆகும்.

படக்காட்சியகம்

மேற்கோள்கள் 

Coordinates not on Wikidata
திருச்சூர் மாவட்டத்திலுள்ள அணைகள்
திருச்சூர் மாவட்டத்திலுள்ள சுற்றுலாத் தலங்கள்
வாளையாறு அணை

வாளையாறு அணை (Walayar Dam)  என்பது தென்னிந்தியாவின், கேரளத்தின், பாலக்காடு மாவட்டத்தில் உள்ள ஒரு அணை ஆகும். இந்த அணை கல்பாத்திப்புழா ஆற்றின் துணை ஆறான வாளையாற்றின் குறுக்கே கட்டப்பட்டுள்ளது. இந்த அணையின் கட்டுமானப் பணிகள் 1964 இல் முடிக்கப்பட்டு திறக்கப்பட்டது. இது இப்பகுதியில் நீர்ப்பாசனத்திற்கான முக்கிய ஆதாரங்களில் ஒன்றாக உள்ளது. அணை ஒரு பெரிய நீர்த்தேக்கப் பகுதியைக் கொண்டதாக உள்ளது. இந்த நீர்த்தேக்கப் பகுதிக்கு அருகில் வசிக்கும் மக்கள் வலயாறு அணையில் இருந்து வரும் நீரை நீர்ப்பாசனத்திற்கான முக்கிய நீர் ஆதாரமாக கொண்டுள்ளார்கள். ஆனால் தற்போது வாளையாறில் மழை குறைவாக இருப்பதால் நீர்த்தேக்கத்தில்  தண்ணீர் குறைவாக உள்ளது. நீர்த்தேக்கப் பகுதி மிகவும் அழகானதாக உள்ளதால், சுற்றுலாவுக்கு சிறந்த வாய்ப்புள பகுதியாக உள்ளது.

படகாட்சியகம் 

Coordinates on Wikidata
பாலக்காடு மாவட்டத்திலுள்ள அணைகள்
மேக்ரோபிராக்கியம் லர்

மேக்ரோபிராக்கியம் லர் (Macrobrachium lar) என்பது நன்னீரில் வாழும் இறால் ஆகும். இது மேக்ரோபிராக்கியம் பேரினத்தினைச் சார்ந்தது. இந்த இறால் இந்தோ-பசிபிக் பகுதி முழுவதிலும், கிழக்கு ஆப்பிரிக்காவில் தொடங்கி மார்குசாசு தீவுகள் வரை பரவியுள்ளது. முதன் முதலாக இந்த சிற்றினம் 1798ஆம் ஆண்டு விவரிக்கப்பட்டது. கடலுக்கருகில் ஒடும் ஆறுகள், சிறு ஓடைகளில் காணப்படுகிறது. ஆத்திரேலியா, பிரஞ்சு பாலினேசியா, ஆகும், இந்தோனேசியா, சப்பான், கென்யா, மடகாசுகர், மலேசியா, மொரிசியசு, மொசாம்பிகா, நியு களிடோடினியா, வடக்கு மெரினா தீவுகள், பாப்பு நியு கினியா, பிலிப்பீன்சு, தைவான், சீனா, தான்சானியா உள்ளிடப் பகுதிகளிலும் காணப்படுகிறது.

மேற்கோள்கள்

மேக்ரோபிராக்கியம்
இறால்
பூவரசம் பீப்பீ

பூவரசம் பீப்பீ  (Poovarasam Peepee) 2014இல் வெளிவந்த ஒரு இந்தியத் திரைப்படம் ஆகும். இத்திரைப்படத்தை ஹலிதாஷமிம் இயக்கினார். மனோஜ்பரமஹம்சா தயாரித்தார். இத்திரைப்படத்தில் அரவ் கலாய்,பிரவின் கிஷொர் மற்றும் வசந்த் ஆகியோர் நடித்திருந்தனர். இத்திரைப்படத்திற்கு அருள் தேவ் இசையமைத்திருந்தார். இத்திரைப்படம் 2014 மே 30 அன்று வெளியிடப்பட்டது. இத்திரைப்படத்தை அமேசான் பிரோம் நிறுவனம் வெளியிட்டது.

நடிகர்கள் 
 வசந்து கபில் தேவ்
 ஹரிஷரக பிரவினக கிஷோர்
வேணு கண்ணாவாக அரவ்வ் கல்லியன்
அகல்யா (புஜ்ஜி) ஆக அகல்யாதேவி
கார்த்தியாக கிரி பிரசாத்
'லாலிபாப்' ஆக வர்ஷினி
காளிவெங்கட்
ஆர்.எஸ்.சண்முகமாக 
சாய் ஹரி
மஞ்சுநாதனாக சுந்தர்
முனியனாக கார்த்திக்
சமுத்திரக்கனி(சிறப்புத் தோற்றம் )

மேற்கோள்கள் 

2014 தமிழ்த் திரைப்படங்கள்
இந்தியத் தமிழ்த் திரைப்படங்கள்
சமுத்திரக்கனி நடித்த திரைப்படங்கள்
கதர் கலகம்

கதர் சதி (Ghadar Mutiny) என்றும் அழைக்கப்படும் கதர் கலகம், இது இந்தியாவில் பிரித்தானிய இராச்சியத்தை  முடிவுக்கு வர 1915 பிப்ரவரியில் பிரித்தானிய இந்திய ராணுவத்தில் பான்-இந்திய கலகத்தைத் தொடங்குவதற்கான திட்டமாகும். முதலாம் உலகப் போரின் தொடக்கத்தில், அமெரிக்காவின் கதர் கட்சி, ஜெர்மனியில் பெர்லின் குழு, பிரித்தானிய இந்தியாவில் இந்திய விடுதலைப் போராட்ட  புரட்சி இயக்கங்கள், சான் பிரான்சிஸ்கோவில் உள்ள தூதரகம் மூலம் ஜெர்மன் வெளியுறவு அலுவலகம் ஆகியவற்றுக்கிடையே இந்த சதி உருவானது. இந்த சம்பவம் அதன் பெயரை வட அமெரிக்க கதர் கட்சியிலிருந்து பெற்றது. கனடாவிலும் அமெரிக்காவிலும் உள்ள பஞ்சாபி சமூகத்தின் உறுப்பினர்கள் இந்த திட்டத்தில் மிக முக்கியமாக பங்கேற்றனர். முதலாம் உலகப் போரின்போது பிரித்தானிய இராச்சியத்தின் மீது பான்-இந்திய கிளர்ச்சியைத் தொடங்க 1914க்கும் 1917 க்குமிடையில் வடிவமைக்கப்பட்ட மிகப் பெரிய இந்து-ஜெர்மன் கலகத்தின் பல திட்டங்களில் இது மிக முக்கியமானது.   முக்கிய மாநிலமான பஞ்சாபில் கலகம் தொடங்க திட்டமிடப்பட்டது. அதைத் தொடர்ந்து வங்காளத்திலும் இந்தியாவின் பிற பகுதிகளிலும் கலகம் ஏற்பட்டது. சிங்கப்பூர் வரை இந்திய அலகுகள் கிளர்ச்சியில் பங்கேற்க திட்டமிடப்பட்டன. ஒருங்கிணைந்த உளவுத்துறை மூலமும், காவல்துறை மூலமும் திட்டங்கள் முறியடிக்கப்பட்டன. பிரிட்டிசு உளவுத்துறை கனடாவிலும் இந்தியாவிலும் கதரியக்கத்தில் ஊடுருவியது. பஞ்சாபில் திட்டமிட்ட எழுச்சியைத் தொடங்குவதற்கு முன்னர் ஒரு உளவாளியால் கடைசி நிமிடத்தில் தடுக்கப்பட்டது. முக்கிய நபர்கள் கைது செய்யப்பட்டனர்.  

கலகத்தின் அச்சுறுத்தல் பற்றிய புலனாய்வு இந்தியாவில் அறிமுகப்படுத்தப்பட்ட பல முக்கியமான போர்க்கால நடவடிக்கைகளுக்கு வழிவகுத்தது. இதில் இங்ரெஸ் இந்தியச் சட்டம், 1914, வெளிநாட்டினர் சட்டம் 1914, இந்திய பாதுகாப்பு சட்டம் 1915 ஆகியவை அடங்கும் . இந்த சதியைத் தொடர்ந்து முதல் லாகூர் சதி விசாரணை, பெனாரஸ் சதி விசாரணை ஆகியவை பல இந்திய புரட்சியாளர்களுக்கு மரண தண்டனை வழங்கியது. மேலும் பலர் நாடுகடத்தப்பட்டனர். யுத்தம் முடிவடைந்த பின்னர், இரண்டாவது கதரியக்க எழுச்சி குறித்த அச்சம் ரௌலட் சட்டங்களின் பரிந்துரைகளுக்கு வழிவகுத்தது. பின்னர் ஜாலியன்வாலா பாக் படுகொலையில் முடிந்தது.

மேலும் காண்க 

 கதர் கட்சி

மேற்கோள்கள்

மேலும் படிக்க 
 .
 .
.
 .
.
.
 .
.
 .
.
.
 .
.
.
.
.
.
.
 .
இந்திய விடுதலைப் போராட்டம்
முதலாம் உலகப் போர்
கரிவேலா

கரிவேலா (Karivela) என்பது கேரளத்தின் ஒரு விழா ஆகும். இதில் பல தன்னார்வலர்கள் கருப்பு வண்ணத்தில் கரியால் வரைந்து தொருக்களில் நடந்து செல்கின்றனர. இந்த விழா நெம்மார வேலா, குதிரை வேலா போன்ற பிற விழாக்களின் ஒரு பகுதியாக நடத்தப்படுகிறது.  இந்த கரிவேலா பூசிய ஆடவர் பொதுவாக திருவிழாவைக் காண வரும் மக்களைக் கட்டுப்படுத்துகிறார்கள். கரி வேலா பொதுவாக தென்னிந்தியாவின், கேரளத்தின், பாலக்காடு மாவட்டத்தில் காணப்படுகிறது.

மேலும் காண்க

மேற்கோள்கள்

 நென்மாரா வல்லங்கி வேலா

பாலக்காடு மாவட்ட விழாக்கள்
மாலை முரசு

மாலை முரசு  ( Malai Murasu) தினத்தந்தி குழுமத்தால் வெளியிடப்படும் ஒரு தமிழ் நாளிதழ். மாலை நேரங்களில் வெளியாகும் இந்த செய்தித்தாள், 1959 இல் சிவந்தி ஆதித்தனாரால் நெல்லையில் தொடங்கப்பட்டது. சென்னைக்கு வெளியே தொடங்கப்பட்ட முதல் மாலைப் பத்திரிகை இதுவே ஆகும். மாலை முரசு உரிமையாளர் பா.ராமச்சந்திர ஆதித்தனார் ஆவார்.  மாலை முரசுயின் தற்போதைய  நிருவாக இயக்குநர்
இரா.கண்ணன் ஆதித்தன் ஆவார் .

இச்செய்தித் தாளின் இணைய தளத்தில் செய்திகள் மட்டும் அல்லாமல் திரைப்படத்துறைக்காக தனியாக ஒரு பகுதி அமைக்கப்பட்டுள்ளது. அதில் திரைப்படம் தொடர்பான செய்திகள், விமர்சனங்கள் மற்றும் வீடியோ பதிவுகளும் பதிவேற்றம் செய்யப்படுகின்றன.

வெளி இணைப்புகள்
இணையதளம்

மேற்கோள்கள் 

இந்திய நாளிதழ்கள்
தமிழ் நாளிதழ்கள்
அலி யவர் ஜங்

நவாப் அலி யவர் ஜங் பகதூர் (1906 ஆம் ஆண்டு பிப்ரவரி  - 1976 ஆம் ஆண்டு டிசம்பர் 11) ஓர் திறமைமிக்க இந்திய இராஜதந்திரி ஆவார். இவர் அர்ஜென்டினா, எகிப்து, யூகோஸ்லாவியா, கிரீஸ், பிரான்ஸ் மற்றும் அமெரிக்கா ஆகிய நாடுகளுக்கான இந்திய தூதராக பணியாற்றியுள்ளார்.

1971 ஆம் ஆண்டு முதல் 1976 ஆம் ஆண்டு வரை மகாராஷ்டிரா மாநிலத்தின் ஆளுநராக பணியாற்றினார். இவருக்கு இந்தியாவின் உயரிய விருதுகளான பத்ம பூசன் 11959ஆம் ஆண்டும்  மற்றும் பத்ம விபூசண் 1977 ஆம் ஆண்டும் இந்திய அரசு வழங்கியது.

ஆரம்ப கால வாழ்க்கை 
இவர் ஹைதராபாத்தில் ஒரு புகழ்பெற்ற ஹைதராபாத் குடும்பத்தில் பிறந்தார். இவரது குடும்பத்தில் இந்திய நிர்வாகிகள் மற்றும் கல்வியாளர்கள் உள்ளனர்.  மேலும் இவர்  ஆக்ஸ்போர்டில் உள்ள குயின்ஸ் கல்லூரியில்  வரலாற்றில் பட்டம் பெற்றார்.

பணி

துணை வேந்தர் 
நவாப் அலி யவர் ஜங் 1945 ஆம் ஆண்டு முதல் 1946 ஆம் ஆண்டு வரை மற்றும் 1948 ஆம் ஆண்டு முதல் 1952 ஆம் ஆண்டு வரை உஸ்மானியா பல்கலைக்கழகத்தின் துணைவேந்தராக பணியாற்றினார். 1965 ஆம் ஆண்டு முதல் 1968 ஆம் ஆண்டு வரை அலிகார் முஸ்லிம் பல்கலைக்கழகத்தின் துணைவேந்தராக இருந்தார். இவர் அலிகார் முஸ்லிம் பல்கலைக்கழகத்தில் மத அடிப்படையில் இட ஒதுக்கீடு அளிப்பதை எதிர்த்தார்.

1946-47ல் நிஜாமின் மாகாண அரசில்  அரசியலமைப்பு விவகாரங்கள், வீட்டு மற்றும் கல்வி, பொது சுகாதாரம் மற்றும் உள்ளாட்சி அமைச்சராக இருந்தார். இவர் இந்த பதவியை 1947 ஆம் ஆண்டில் இராஜினாமா செய்தார்.

இந்திய தூதர் 
இவர் இந்திய தூதராக பணியாற்றிய நாடுகள்:

 அர்ஜென்டினா (1952–54),
  எகிப்து (1954–58), 
 யூகோஸ்லாவியா மற்றும் கிரீஸ் (1958–61),
 பிரான்ஸ் (1961-65),
 அமெரிக்கா (1968-70)

ஜுவான் பெரன், ஜமால் அப்துல் நாசிர், ஜோசிப் ப்ரோஸ் டிட்டோ, சார்லஸ் டி கோல் மற்றும் லிண்டன் பி. ஜான்சன் ஆகியோருடனான இவரது தனிப்பட்ட தொடர்பு இந்தியாவின் சுயாதீன வெளியுறவுக் கொள்கையைப் புரிந்துகொள்வதற்கு கணிசமாக உதவியது..

இவர் 1971 ஆம் ஆண்டு மகாராஷ்டிராவின் ஆளுநராக நியமிக்கப்பட்டார். 1976 ஆம் ஆண்டு டிசம்பரில் மும்பையின் ராஜ் பவனில் ஆளுநராக இருந்த காலத்தில் இறந்தார்.

விருது மற்றும் கவ்ரவம் 
இவருக்கு 1959 மற்றும் 1977 ஆம் ஆண்டுகளில் இந்தியாவின் மிக உயர்ந்த விருதான பத்ம பூஷண் மற்றும் பத்ம விபூஷன் வழங்கப்பட்டது. மும்பையில் உள்ள வெஸ்டர்ன் எக்ஸ்பிரஸ் நெடுஞ்சாலை  மற்றும் கேட்டல் ஊனமுற்றோருக்கான தேசிய நிறுவனம்  ஆகியவைக்கு இவரின் பெயரிடப்பட்டுள்ளன.

தனிப்பட்ட வாழ்க்கை 
இவர் ஒரு பிரெஞ்சு பெண்மணி அலிஸ் இஃப்ரிக் என்பவரை முதலில் திருமணம் செய்துக்கொண்டார். ஆனால் இவருவர்களும் விவாகரத்து பெற்றன. இவர்களுக்கு பிறந்த பெண் பிள்ளை பில்கீஸ் ஐ. லத்தீப் ஆவார் . பில்கீஸின் கணவர் 10 வது விமானப்படைத் தலைவர் இத்ரிஸ் ஹசன் லத்தீப் ஆவார்.

அலி பின்னர், ஜெஹ்ரா அலி யவர் ஜங் என்ற சமூக சேவையாளரை திருமணம் செய்துக்கொண்டார்.

மேலும் காண்க 

 ஜெஹ்ரா அலி யவர் ஜங்
 சையத் அக்பருதீன்

குறிப்புகள் 

ஐதராபாத் இராச்சிய நபர்கள்
மகாராட்டிர ஆளுநர்கள்
இந்திய முஸ்லிம்கள்
1976 இறப்புகள்
1906 பிறப்புகள்
பத்ம பூசண் விருது பெற்றவர்கள்
பத்ம விபூசண் விருது பெற்றவர்கள்
இராமேசுவர்லால் கப்ரா

இராமேசுவர்லால் கப்ரா (Rameshwarlal Kabra) இந்தியாவைச் சேர்ந்த ஒரு தொழிலதிபராவார்.  கிராமப்புற மற்றும் பழங்குடி சமூகங்களில் பணியாற்றியதற்காக 2018 ஆம் ஆண்டில் இவருக்கு இந்திய குடியரசுத் தலைவர் ராம்நாத் கோவிந்த் அவர்களால் பத்மசிறீ விருது வழங்கப்பட்டது. 

வங்காளதேசத்திலிருந்து நேபாளத்திற்கு குடிபெயர்ந்த இராமேசுவர்லால் கப்ரா மீண்டும் இந்தியாவிற்குத் திரும்பினார். மும்பையில் உள்ள ஒரு சிறிய மின்பொருட்கள்  கடையில் இருந்து வாழ்க்கையைத் தொடங்கினார். ஆர் ஆர் கேபல் நிறுவனத்தை நிறுவினார். இக்குழு  அதன் பிரிவு சந்தையில் முன்னணியில் உள்ளது.

மேற்கோள்கள் 

வாழும் நபர்கள்
பத்மசிறீ விருது பெற்றவர்கள்
இந்தியர்கள்
கல்பாத்தி தேர்த் திருவிழா

கல்பாத்தி  இரதோத்சவம் (கல்பாத்தி தேர்த் திருவிழா) என்பது தென்னிந்தியாவின், கேரள மாநிலத்தில் உள்ள பாலக்காடு மாவட்டத்தின்  கல்பாத்தி என்ற சிற்றூரில் ஆண்டுதோறும் நடைபெறும் இந்து கோயில் திருவிழா ஆகும். இந்தத் திருவிழாவானது விசாலாட்சி உடணுறை  விசுவநாத சுவாமி கோயிலில் நடக்கும் திருவிழா ஆகும்.  இங்கு உள்ள தெய்வங்கள் சிவன் (விசுவநாதர்) மற்றும் அவரது துணைவி விசலட்சி, பார்வதியின் மற்றொரு பெயர்.

ஆண்டுதோறும் நவம்பர் மாதத்தில் இங்கு நடத்தப்படும் பத்து நாள் தேர் திருவிழா கேரளத்தின் குறிப்பிடத்தக்க விழாக்களில் ஒன்றாகும். திருவிழாவின் முதல் நான்கு நாட்கள் கோயிலில் வேத நிகழ்ச்சிகள் மற்றும் கலாச்சார நிகழ்ச்சிகள் நடத்தப்படுகின்றன. இது 700 ஆண்டுகளுக்கும் மேலான பழமையானது என்று நம்பப்படுகிறது. அடுத்து வரும் மூன்று நாட்களில், ஆயிரக்கணக்கான பக்தர்கள் ஒன்றுகூடி அலங்கரிக்கப்பட்ட கோயில் இரதங்களை தெருக்களில் இழுப்பர்.

நிலா நதி என்றும் அழைக்கப்படும் கல்பாத்தி ஆற்றின் கரையில் பழங்கால சிவன் கோயில் அமைந்துள்ளது. இந்த கோயில் 1425 ஆம் ஆண்டுக்கு முற்பட்டது. வட இந்தியாவின் கங்கைக் கரையில் உள்ள புகழ்பெற்ற வாரணாசி காசி விஸ்வநாதர் கோயிலுடன் தொடர்பு படுத்தபடுகிறது : காசியில் பகுதி கல்பாதி  அதாவது  பாதி காசி கல்பாதி என்று இத்தலம் குறித்து கூறப்படுகிறது, கோயில் அமைந்துள்ள கிராமம் அல்லது அக்ரகாரம் என அறியப்படுவது, ஆரம்பகால தமிழ் பிராமண குடியேற்றமாகும்.

இங்கே எப்படி செல்வது 

 அருகிலுள்ள பேருந்து நிலையம்: பாலக்காடு ஸ்டேடியம் பேருந்து நிலையம்  3 கி.மீ.
 அருகிலுள்ள தொடருந்து நிலையம்: பாலக்காடு சந்திப்பு - 3 கி.மீ.
 அருகிலுள்ள வானூர்தி நிலையம்: கோயம்புத்தூர் பன்னாட்டு விமான நிலையம் - 70 கி.மீ.

கல்பாத்தி விசுவநாத சுவாமி கோயில் மலபாரில் உள்ள பழமையான சிவன் கோயில் ஆகும். இது கி.பி 1425 இல் அப்போதைய பாலக்காட்டின் அரசர் கோம்பி அச்சனால் கட்டபட்டது. லட்சுமியம்மாள் என்ற ஒரு பிராமண விதவை பனராசுக்குச் சென்றபோது கொண்டுவந்த லிங்கமானது தற்போதைய இடத்தில் அதாவது நீலா பகீரதி ஆற்றின் தென் கரையில் நிறுவப்பட்டதாக செவிவழிக் கதை கூறுகிறது. கோயிலின் இருப்பிடமும் ஆற்றுக்குச் செல்லும் படிகளும் கங்கைக் கரையில் உள்ள பனாரஸ் கோயில்களை பார்வையாளர்களின் நினைவில் கொண்டு வருகின்றன. எனவே இந்த கோயிலை "காசியில் பகுதி கல்பாத்தி" (பாதி பனாரஸ்) என்று அழைக்கப்படுகிறது.

கல்பத்தி தேர்த் திருவிழா வேத தமிழ் பிராமண கலாச்சாரத்தை அடிப்படையாகக் கொண்டது. திருவிழாவின் முக்கிய மையமாக கல்பாத்தி  விசுவநாதசுவாமி கோயில் உள்ளது. புதிய கல்பாத்தி, பழைய கல்பாத்தி மற்றும் சத்தபுரம் கிராமத்தில் உள்ள மூன்று துணைக் கோயில்களும் இந்த திருவிழாவைக் கொண்டாடுகின்றன.

திருவிழா 
இத்திருவிழாவானது  பொதுவாக நவம்பர் 8 முதல் 16 வரை என 10 நாட்கள் நடத்தப்படுகிறது,. இந்த நேரத்தில், கல்பாத்தியின் 4 கோயில்களில் இருந்து 6 தேர்கள்  ஒன்றன்பின் ஓன்றாக  கிராமங்களின் வீதிகளில் பிரமாண்ட ஊர்வலமாக வலம் வருகின்றன. 4 + 2 தேர்கள் பின்வருமாறு: சிவபெருமானைச் சுமக்கும் பிரதான தேர் மற்றும் அவரது பிள்ளைகளான பிள்ளையார் மற்றும் முருகனுக்கு கூடுதலாக 2 சிறிய தேர்கள்; பிள்ளையாருடன் புதிய கல்பாத்தி,  கிருஷ்ணருடன் பழைய கல்பாத்தி, பிள்ளையாருடன் சத்தபுரம் ஆகிய பிற 3 கிராமங்களிலிருந்து தேர்கள் வருகின்றன. இது 'தேவரதசமகம்' என்று அழைக்கப்படுகிறது.

ஒவ்வொரு ஆண்டும் ஆயிரக்கணக்கான பக்தர்கள் கல்பாத்தியில் ஒன்றுகூடி தேர்களை இழுக்கின்றனர்.

மேற்கோள்கள் 

பாலக்காடு மாவட்ட விழாக்கள்
நவம்பர் சிறப்பு நாட்கள்
கேரள இந்து திருவிழாக்கள்
ஓணத்தள்ளு

ஓனத்தள்ளு அல்லது அவிட்டத்தள்ளு என்பது ஒரு  திருவிழா  ஆகும். இதை தென்னிந்திய மாநிலமான, கேரளத்தின், பாலக்காடு மாவட்டத்தில் சித்தூர் வட்டத்தில் பல்லசேனா தேசத்தின் நாயர்கள் கொண்டாடும் ஒரு விழா ஆகும்.   .

வரலாறு 
இந்த திருவிழா என்பது கோலதிரிகளின் போர்ப் படையின் ஒரு பகுதியாக அவர்கள் வழிநடத்தி, போராடிய ஏராளமான போர்களை நினைவுகூரும் வகையில் இந்த பிராந்தியத்தின் நாயர் பின்பற்றிய ஒரு பாரம்பரியமாகும் . பல்லசனா என்ற பெயர் கொண்ட இந்த குழுவினர் வரலாற்று ரீதியாக பல்லவர் சேனை அல்லது பல்லவர் போர் படையைச் சேர்ந்தவர்கள் என்பதைக் குறிக்கிறது, இன்று இது பல்லசனா அல்லது பல்லசேனாவாக மருவியுள்ளது.

போர்ச் சடங்கு 
இந்த பாரம்பரியம் நிகழ்வானது வேட்டக்கருமன் தேவசவம் கோயில் வளாகத்தில் நாயர் சமூகத்தைச் சேர்ந்த ஆடவர்களால் நிகழ்த்தப்படும். இது போர்க்குணமிக்க நிகழ்ச்சிகளை உள்ளடக்கியது. இந்த நிகழ்வின் முக்கிய அங்கமாக ஆடவர் இணைவதும், சமூகத்தில் உள்ள மூத்தவர்களின்  வழிகாட்டுதல் மற்றும் மேற்பார்வையின் கீழ், கைகலப்பு, போர் முழக்கம், போர் போன்ற செயல்கள் போன்றவற்றைக் கொண்டது. இது சம்பந்தப்பட்ட ஆடவர்களால் ஒரு  வழிவாடுவாகக் காணப்படுகிறது. மேலும் இது ஓணத்தின் அவிட்டம் நட்சத்திரத்தின் போது மிகவும் மதிக்கப்படும் மற்றும் கலந்து கொள்ளும் திருவிழாவாகும்.

மேற்கோள்கள் 

பாலக்காடு மாவட்ட விழாக்கள்
கேரள விழாக்கள்
கேரள இந்து திருவிழாக்கள்
சிண்டா பள்ளத்தாக்கு

சிண்டா பள்ளத்தாக்கு (Chinta Valley) என்பது படேர்வா-ஜெய் சாலையில் படேர்வா நகரின் வடகிழக்குப் பகுதியில் 20 கிலோமீட்டர் (12 மைல்) தொலைவில் அமைந்துள்ள ஒரு பள்ளத்தாக்கு மற்றும் கிராமமாகும்.  இந்த பள்ளத்தாக்கின் அனைத்துப் பக்கங்களிலிருந்தும் அடர்த்தியான ஊசியிலைக் காடுகளால் சூழப்பட்டுள்ளது. அதன் வழியாக சிந்தா நல்லா  என்று அழைக்கப்படுகின்ற ஒரு நீரோடை பாய்கின்றது.   துபா என்ற கிராமம் படேர்வாவிலிருந்து பள்ளத்தாக்கைப் பிரிக்கிறது.

அமைவிடம் மற்றும் சிறப்பு 
தோடா மாவட்டத்தின் கடல் மட்டத்திலிருந்து 6,500 அடி உயரத்தில் சிந்தா அமைந்துள்ளது. இங்கு சுபர் நாக் கோயில் உள்ளது.|name=Subarnag temple}}  கடல் மட்டத்திலிருந்து 10,200 அடி உயரத்தில் உள்ள  பிரபலமான சுபர்நாக் சிகரத்தில் அமைந்துள்ளது. இது படேர்வா-சிண்டா சாலையின் அருகே உள்ள பாலத்தின் பாதையில் ஆறு கிலோமீட்டர் தொலைவில் உள்ளது. படேர்வா திருவிழா ஒவ்வொரு ஆண்டும் ரக்சா பந்தனில் தொடங்கி நவம்பர் மாதம் பௌர்ணமி நாளில் சிண்டா மற்றும் படேர்வாவின் பிற கிராமங்களில் முடிவடைகிறது.  சிந்தாவில் ஒரு அரசு ஆரம்ப சுகாதார மையமும் அமைந்துள்ளது.

சுற்றுலா 
படேர்வா, ஜம்மு-காஷ்மீர் ஒன்றியப் பகுதியின் சுற்றுலாத் தலங்களில் சிண்டாவும் ஒன்றாகும். சிண்டா மற்றும் ஜெய் பள்ளத்தாக்குகள்  பாராகிளைடிங்கில் அடிப்படைப் பயிற்சிக்கு சாதகமான காலநிலை மற்றும் சூழலைக் கொண்டுள்ளன. பாராகிளைடிங் என்பது மலைப்பாங்கான பகுதிகளின் சிறப்பு ஈர்ப்பம்சமாகும். ஆனால், பாராகிளைடிங்கானது மழைக்காலங்களைத் தவிர ஆண்டு முழுவதும்  சாத்தியமாகக் கூடிய ஒன்றாகும். சிண்டா பள்ளத்தாக்குக்கு ஆறு கிலோமீட்டர் தொலைவில், சிண்டா-படேர்வா சாலையில், ஒரு பாதையானது சுபர்நாக் சிகரத்தை நோக்கி செல்கிறது, அங்கிருந்து சிண்டா பள்ளத்தாக்கு மற்றும் படேர்வா முழு நகரத்தையும் அனைவரும் காணலாம்.

சாலை இணைப்பு 
ஜெய் பள்ளத்தாக்கை மற்ற பகுதிகளுடன் இணைக்கும் மூன்று சாலைகள் உள்ளன, அவை பின்வருமாறு;

பிரதான சாலை 

 படேர்வா-சிண்டா-ஜெய் சாலை, படேர்வா நகரத்திலிருந்து ஜெய் பள்ளத்தாக்கு செல்லும் 32 கிலோ மீட்டர் (20 மைல்கள்) சாலையானது  20 கிலோ மீட்டர் (12 மைல்கள்) தொலைவில் சிண்டா வழியாக செல்கிறது, சில பகுதிகளைத் தவிர இதர பகுதிகள் நிலக்கீல் பாவுச் சாலைகளைக் கொண்டுள்ள இந்த சாலையே  சிண்டாவைப் பார்வையிட பொதுவாகப் பயன்படுத்தப்படும் பிரதான சாலையாகும்.

மாற்று சாலைகள் 
ஜெய் பள்ளத்தாக்கிற்கான காண்டோ-ஜெய் சாலை மற்றும் கஹாரா-ஜெய் பாதை ஆகிய பாதைகள் சிண்டாவினை அடைய பயன்படுத்தலாம். ஏனெனில் ஜெய்யிலிருந்து தெற்கில் 10 கிலோமீட்டர்கள் தொலைவில் தான் சிண்டா அமைந்துள்ளது. ஆகவே, இச்சாலைகளை சிண்டாவை அடையவும் பயன்படுத்திக் கொள்ள முடியும்.

பிரபலமான உணவு 
படேர்வாஹி ராஜ்மாஷ்  ஜம்மு பிராந்தியத்தில் மிகவும் பிரபலமானது. இந்த ராஜ்மாஷ்கள் தோடா மாவட்டத்தின் சிந்தா பள்ளத்தாக்கில் மக்காச்சோளங்களுடன் ஊடு பயிர்களாக வளர்க்கப்படுகின்றன.

குறிப்புகள்

மேற்கோள்கள் 

Coordinates not on Wikidata
இந்தியப் பள்ளத்தாக்குகள்
ஜம்மு காஷ்மீர் புவியியல்
பெருவனம் மகாதேவர் கோயில்

பெருவனம் மகாதேவர் கோயில் ( மலையாளம் : പെരുവനം മഹാദേവക്ഷേത്രം ) என்பது இந்தியாவின், கேரளத்தின், திருச்சூர் மாவட்டத்தின் பெருவனத்தில் அமைந்துள்ள ஒரு சிவன் கோயில் ஆகும். இந்த கோயில் கேரளத்தின் தோற்றம் மற்றும் பரசுராமரின் வருகையுடன் தொட்பு கொண்டதாக கூறப்படுகிறது.     இது கேரளத்தின் புகழ்பெற்ற 108 சிவன் கோயில்களில் ஒன்றாகும், மேலும் இது பெருவனம் கிராமத்தின் பழைங்கால  முக்கிய கோயிலாகும். இந்த கோயிலின் மேற்கில் பத்ரகாளி மற்றும் சுப்பிரமணியர் கோயில்களும், வடக்கே  சாஸ்தா கோயிலும், கிழக்கில்  விஷ்ணு கோயிலும்,  தெற்கில்  துர்க்கை கோயிலும் உள்ளன.

கட்டிடக்கலை 
இந்த கோயில் 7 ஏக்கர் நிலப்பரப்பில் மதில்  சுவரால் சூழப்பட்டுள்ளது. ஸ்ரீ கோயில் (கருவறை) சதுர வடிவில் உள்ளது.  இது இந்திய கோயில்களில் அரிய வடிவமாகும்.

படக்காட்சியகம்

மேலும் காண்க 
 108 சிவன் கோயில்கள்

மேற்கோள்கள்

வெளி இணைப்புகள்

திருச்சூர் மாவட்டத்திலுள்ள சிவன் கோயில்கள்
Coordinates on Wikidata
108 சிவன் கோயில்கள்
இடிகா

இடிகா (Idiga) எனப்படுவோர்  மாநிலங்களான கர்நாடகம்,  தமிழ்நாடு, ஆந்திரப் பிரதேசம் மற்றும் தெலுங்கானா பகுதிகளில் வாழுகின்ற  ஒரு கன்னட, தெலுங்கு சாதியினர் ஆவார். இச்சமூகத்தினர்  தங்களை செட்டிபலிஜா என்றும் அழைத்துக் கொள்கின்றனர். தமிழ்நாடு அரசு இடவொதுக்கீட்டு பட்டியலில், இவர்கள் பிற்படுத்தப்பட்ட பிரிவில் உள்ளனர்.

சொற்பிறப்பு 
இடிகா என்பது  தெலுங்கு சொல் 'இட்சு யில்  இருந்து  பெறப்பட்டது. இவர்கள் தங்களை வியாசரின்
வழித்தோன்றல்கள் என்கின்றனர்.

தொழில் 
இவர்களின் ஆதித் தொழிலே பனை மரம் ஏறுவதும், கள் இறக்குவதும் ஆகும். தற்போது சிலர் வேளாண்மைத் தொழில் செய்து வருகின்றனர்

வாழும் பகுதிகள் 
இவர்கள் தமிழகத்தில், குறிப்பாக வடதமிழகத்தில் சென்னை, செங்கல்பட்டு, சேலம் மற்றும் வட ஆற்காடு ஆகிய பகுதிகளில், அதிக அளவில் வசிக்கின்றனர்.

மேற்கோள்கள் 

தெலுங்குச் சமூகங்கள்
கன்னட மக்கள்
அன்வரா தைமூர்

சையதா அன்வரா தைமூர் ( 1936 ஆம் ஆண்டு நவம்பர் 24 - 2020 ஆம் ஆண்டு செப்டம்பர் 28) ஓர் இந்திய அரசியல்வாதி ஆவார். இவர் 1980 ஆம் ஆண்டு டிசம்பர் 6 முதல் 1981 ஆம் ஆண்டு ஜூன் 30 வரை இந்திய மாநிலமான அஸ்ஸாம் மாநிலத்திற்கு முதலமைச்சராக  இருந்தார்.  இவர் 2020 ஆம் ஆண்டு செப்டம்பர் 28 அன்று ஆஸ்திரேலியாவில் இறந்தார்

அரசியல் வாழ்க்கை 
அன்வாரா 1956 ஆம் ஆண்டில் ஜோர்ஹாட்டின் டெபிச்சரன் பாருவா பெண்கள் கல்லூரியில் பொருளாதாரத்துறையில் விரிவுரையாளராக பணியாற்றினார். 1972, 1978, 1983 மற்றும் 1991 ஆம் ஆண்டுகளில் அஸ்ஸாம் சட்டமன்றத்திற்கு சட்டமன்ற உறுப்பினராக ( எம்.எல்.ஏ ) தேர்ந்தெடுக்கப்பட்டார். 1988 ஆம் ஆண்டில் இவர் இந்திய நாடாளுமன்றத்திற்கு ( மாநிலங்களவ ) பரிந்துரைக்கப்பட்டார்.  1991 ஆம் ஆண்டில் இவர் அஸ்ஸாமின் விவசாயத்துறைக்கு அமைச்சராக நியமிக்கப்பட்டார். 

இவர் அஸ்ஸாமின் இந்திய தேசிய காங்கிரஸ் கட்சியின் தலைவராகவும், அகில இந்திய காங்கிரஸ் கமிட்டியின் உறுப்பினராகவும் இருந்தார்.

அஸ்ஸாம் வரலாற்றில் முதலமைச்சராகிய முதல் பெண் மற்றும் ஒரே முஸ்லிம் இவர் தான். இந்திய வரலாற்றிலும் எந்தவொரு மாநிலத்தின் முதலமைச்சராக இருந்த ஒரே முஸ்லிம் பெண் முதலமைச்சர் இவர் தான்.   இவரது ஆட்சிக் காலம் 1980 ஆம் ஆண்டு டிசம்பர் முதல் 1981 ஆம் ஆண்டு ஜூன் வரையிலானது. இந்தியாவில்  ஜனாதிபதி ஆட்சியினால் இவரது அரசு ஆறு மாதங்களில் முடிவடைந்தது. 1983 ஆம் ஆண்டு முதல் 1985 ஆம் ஆண்டு வரை காலகட்டத்தில் இவர் அஸ்ஸாம் மாநிலத்தின் பொதுபணி துறை அமைச்சராக இருந்தார்.

இவர் 2011 ஆம் ஆண்டில் அகில இந்திய ஐக்கிய ஜனநாயக முன்னணியில் சேர்ந்தார்.

கல்வி 
இவர் அலிகர் முஸ்லிம் பல்கலைக்கழகத்தில் பொருளாதாரத்தில் பட்டம் பெற்றார்.

சர்ச்சை 
2019 ஆம் ஆண்டு ஜூலை 30 அன்று வெளியிடப்பட்ட தேசிய குடிமக்கள் பதிவேட்டின் (என்.ஆர்.சி) இறுதி வரைவில் இவரின் பெயர் சேர்க்கப்படவில்லை.

வகித்த பதவிகள்

வெளி குறிப்புகள் 
இந்தியாவில் பட்டியல் பழங்குடியினரின் கலைக்களஞ்சியம்: பி.கே. மொஹந்தி எழுதிய ஐந்து தொகுதியில் பக்கம் 124.

இறப்பு 
இவர் 2020 ஆம் ஆண்டு செப்டம்பர் 28 அன்று ஆஸ்திரேலியாவில் காலமானார்.

குறிப்புகள்

வெளி இணைப்புகள் 

 மாநிலங்களவை இணையதளத்தில் சுயவிவரம்
இருபதாம் நூற்றாண்டு இந்திய அரசியல்வாதிகள்
இந்தியப் பெண் முதலமைச்சர்கள்
2020 இறப்புகள்
1936 பிறப்புகள்
இந்திய முஸ்லிம்கள்
அலிகார் முஸ்லிம் பல்கலைக்கழகத்தின் முன்னாள் மாணவர்கள்
இந்திய முஸ்லிம் பெண்கள்
அசாமைச் சேர்ந்த இந்திய தேசிய காங்கிரஸ் அரசியல்வாதிகள்
தேவேந்திர குலத்தார்

தேவேந்திர குலத்தான் எனப்படுவோர்  தமிழகத்தில் வாழுகின்ற ஓர் இனக்குழுவினர் ஆவர். இச்சமூகத்தினர் பள்ளர் இனத்தின் ஒரு பிரிவினராக கருதப்படுகின்றனர். தமிழ்நாடு அரசு இடவொதுக்கீட்டு பட்டியலில், இவர்கள் பட்டியல் பிரிவில் (எண் 17) உள்ளனர். எனவே தேவேந்திர குல வேளாளர் எனும் பெயரால் அழைக்கப்படுகின்றார்கள்.

சொற்பிறப்பு 

இவர்கள் தங்களை தேவேந்திரன் வழி வந்தவர்கள் என்கிறார்கள். அதன் காரணமாக இவர்கள்  தேவேந்திர குலத்தான் என்று பெயர் பெற்றனர்.

தொழில் 

இச்சமூகத்தினர் பொதுவாக விவசாயத்தில் ஈடுபட்டு வருகின்றனர். பண்ணாடிகளில் சிலர் அரசு அல்லது தனியார் வேலைகளில் பணியாற்றுகின்றனர். ஒரு சிலர் வியாபாரத்திலும் ஈடுபடுகின்றனர்.

மக்கள் தொகை 
1991 ஆம் ஆண்டு இந்திய மக்கள் தொகை கணக்கீட்டின்படி 50,709 பேர் உள்ளனர் அதில் ஆண்கள் 25, 285 பேரும், பெண்கள் 25425 பேரும் உள்ளனர்

வாழும் பகுதிகள் 
இவர்கள் தமிழகத்தில், குறிப்பாக மேற்கு மாவட்டகளில்  சேலம், தருமபுரி, கோயம்புத்தூர் ஆகிய பகுதிகளில், அதிக அளவில் வசிக்கின்றனர்.

மேற்கோள்கள் 

தமிழரில் சாதிகள்
கட்டபஞ்சாயத்து (திரைப்படம்)

கட்டபஞ்சாயத்து இது 1996 ஆம் ஆண்டு சூன் மாதம் 7 ஆம் தேதியன்று வெளிவந்த ஒரு தமிழ்த் திரைப்படம் ஆகும். இந்தத் திரைப்படத்தை ஆர். ரகு இயக்கினார்.இந்த திரைப்படத்தில் கார்த்திக் மற்றும் கனகா முக்கிய கதாபாத்திரங்களில் நடித்துள்ளனர், கவுண்டமணி , செந்தில் , ராதா ரவி , பொன்வன்னன் , வி.கே.ராமசாமி , ரவிச்சந்திரன் , ஸ்ரீவித்யா , மற்றும் பாரதி விஷ்ணுவர்தன் ஆகியோர் துணை வேடங்களில் நடித்துள்ளனர்.இந்தத் திரைப்படத்தை ஆர்.வசந்தி தயாரித்துள்ளார்.இந்தத் திரைப்படத்திற்க்கு இளையராஜா இசையமைத்துள்ளார்.

நடிகர்கள் 

 கார்த்திக் ராஜதுரையாக
 கனகா செண்பகமாக
 கவுண்டமணி
 சின்னா தம்பியாக செந்தில்
 ராதா ரவி கதிரவேல்லாக
 சின்னதுரையாக பொன்வண்ணன்
 வி.கே. ராமசாமி
 ராமதுரையாக ரவிச்சந்திரன்
 பொன்னசாகி நாச்சியாராக ஸ்ரீவித்யா
 பார்வதியாக பாரதிவிஷ்ணுவர்தன்
 மல்லிகாவாக அனுஷா
 கதிர்வேலின் தந்தையாக ரவீராஜ்
 ராஜ்கிருஷ்ணா
 சுப்புயாவாக கருப்பு சுப்பையா
 ராமசாமியாக திருப்பூர் ராமசாமி
 கிராம மருத்துவராக ஜோக்கர் துலாசி
 கோவை செந்தில்
 கிராமவாசியாக செல்லதுரை
 கிருஷ்ணமூர்த்தியாக விஜய் கணேஷ்
 சரசுவாக சந்திரகலா
 சிறப்பு தோற்றத்தில் கவிதாஸ்ரி

ஒலிப்பதிவு 

இந்தத் திரைப்படத்திற்க்கு இசையமைப்பாளர் இளையராஜா இசையமைத்தார்.

சான்றுகள்

வெளியினைப்புகள் 

1996 தமிழ்த் திரைப்படங்கள்
இந்தியத் தமிழ்த் திரைப்படங்கள்
இளையராஜா இசையமைத்த திரைப்படங்கள்
கார்த்திக் நடித்த திரைப்படங்கள்
கவுண்டமணி நடித்த திரைப்படங்கள்
செந்தில் நடித்த திரைப்படங்கள்
ராதாரவி நடித்த திரைப்படங்கள்
வி. கே. ராமசாமி நடித்த திரைப்படங்கள்
ரவிச்சந்திரன் நடித்த திரைப்படங்கள்
ஸ்ரீவித்யா நடித்த திரைப்படங்கள்
அன்பில் மகேஷ் பொய்யாமொழி

அன்பில் மகேஷ் பொய்யாமொழி (Anbil Mahesh Poyyamozhi) என்பவர் இந்திய அரசியல்வாதியும் மற்றும் தமிழக சட்டமன்ற உறுப்பினரும் பள்ளிக் கல்வித் துறை அமைச்சரும் ஆவார்.

இளமையும் கல்வியும் 
மகேஷ் பொய்யாமொழி, திருச்சிராப்பள்ளி ஈ. ஆர். மேல்நிலைப் பள்ளியில் பள்ளிப்படிப்பை முடித்தார். பின்னர் ஏப்ரல் 2001இல் திருச்சிராப்பள்ளி பிஷப் ஹீபர் கல்லூரியில் கணினி பயன்பாட்டியலில் முதுநிலைப் படிப்பை முடித்தார். பத்தாண்டுகள் பல்வேறு தகவல் தொழில்நுட்பத் துறைகளில் மென்பொருள் உருவாக்குநராகப் பணியாற்றிய பிறகு, திமுக கட்சியில் சேர்ந்தார்.

அரசியல் 
பொய்யாமொழி திராவிட முன்னேற்றக் கழகத்தின் (திமுக) முன்னாள் சட்டமன்ற உறுப்பினர் அன்பில் பொய்யாமொழியின் மூத்த மகனும், முன்னாள் திராவிட முன்னேற்றக் கழகத்தின் (திமுக) அமைச்சர்  அன்பில் ப. தர்மலிங்கத்தின் பேரனுமாவார். இவரது சித்தப்பா அன்பில் பெரியசாமியும் ஓர் அரசியல்வாதி ஆவார். திராவிட முன்னேற்றக் கழகத்தின் இளைஞரணிச் செயலாளரும், சேப்பாக்கம் சட்டமன்றத் தொகுதியின் உறுப்பினர் உதயநிதி ஸ்டாலினின் நண்பரும் ஆவார். இரு குடும்பங்களுக்கு இடையே பல பதின்ம ஆண்டுகளாக நீடிக்கும் நட்பு தாத்தா அன்பில் பி. தர்மலிங்கம், மு. கருணாநிதி காலம் தொடங்கி தந்தையர் அன்பில் பொய்யாமொழி, மு.க.ஸ்டாலின், இப்போது மகன்கள் அன்பில் மகேஷ் பொய்யாமொழி மற்றும் உதயநிதி ஸ்டாலின் என மூன்று தலைமுறைகளாக அறியப்படுகிறது.

2016ஆம் ஆண்டு  தமிழக சட்டசபைக்கான தேர்தலில் திருவெறும்பூர் தொகுதியிலிருந்து திராவிட முன்னேற்றக் கழகத்தின் வேட்பாளராகப் போட்டியிட்டு தமிழக சட்டமன்ற உறுப்பினராகத் தேர்ந்தெடுக்கப்பட்டார். திமுகவின் திருச்சி தெற்கு மாவட்டச் செயலாளராகவும் உள்ளார். 

2021ஆம் ஆண்டு ஏப்ரல் ஆறாம் தேதி நடைபெற்ற 16வது தமிழ்நாடு சட்டப்பேரவைத் தேர்தலில் மீண்டும் திருவெறும்பூர் தொகுதியில் இரண்டாவது முறையாக போட்டியிட்டு சட்டமன்ற உறுப்பினராகத் தேர்வு செய்யப்பட்டார். திராவிட முன்னேற்றக் கழகத்தின் அமைச்சரவையில் பள்ளிக் கல்வித் துறை அமைச்சராகத் தேர்வு செய்யப்பட்டார். இவர் 2021 மே மாதம் ஏழாம் தேதி அன்று பதவியேற்றார்.

மேற்கோள்கள் 

திருச்சி மாவட்ட நபர்கள்
திருச்சிராப்பள்ளி அரசியல்வாதிகள்
தமிழ்நாடு சட்டமன்ற உறுப்பினர்கள்
திராவிட முன்னேற்றக் கழக அரசியல்வாதிகள்
வாழும் நபர்கள்
15 ஆவது தமிழ்நாடு சட்டமன்ற உறுப்பினர்கள்
16 ஆவது தமிழ்நாடு சட்டமன்ற உறுப்பினர்கள்
தமிழ்நாட்டு அமைச்சர்கள்
1977 பிறப்புகள்
மேக்ரோபிராக்கியம் லமாரே

மேக்ரோபிராக்கியம் லமாரே (Macrobrachium lamarrei) எனும் நன்னீர் இறாலானது பொதுவாக  இந்திய மீசை இறால், குஞ்சோ ஆற்று இறால் என அறியப்படுகிறது. இந்த நன்னீர் இறால் இரவாடி வகையினைச் சார்ந்தது. இது நேபாளத்தில் உள்ள பிர்ராட்நகர் பகுதியிலும் காணப்படுகின்றது. இவை இந்தியாவில் குஜராத், தமிழ்நாடு உள்ளிட்ட பல இடங்களில் உள்ள நீர் நிலைகளில் காணப்படுகிறது.

விளக்கம் 
மே. லமாரேயின் தலை மார்புப் பகுதி நுரை வெண்மையிலிருந்து பழுப்பு வெள்ளையுடன் பச்சை கலந்த பழுப்பு நிறத்தில் காணப்படும். ரும் ஆண் இறால் ஒன்றின் நீளம் சுமார் 80 மிமீ வரை இருக்கும், இது பெண் இறாலில் 75 மிமீ ஆக இருக்கும். இந்த இறாலின் தலைகூர் நீட்சியில் முதுகு பக்கத்தில் 7-9 பற்களும், எதிர் புறத்தில் 5-8 பற்களும் காணப்படும்.

இளம் மற்றும் முதிர் இறால்கள் அனைத்து உண்ணி வகையினைச் சார்ந்ததாகும். இவை பாசிகள், மிதவை உயிரினங்கள், பிற இறால்களின் சிறிய தசை துண்டுகளை உண்ணுகின்றன. இறால்களின் குஞ்சுகள் விலங்கு உணவினை உண்ணுகின்றன.

நடத்தை 
பிற இறால்களைப்போல் இவை அளவு மாறுபாடுடையன தங்களுக்குள் சண்டையிடுவதில்லை. ஆனால் இறால்கள் வலிமைக் குன்றி இறக்க நேரிடும் போது ஏனைய இறால்கள் அவற்றை தங்கள் உணவாக உண்ணுகின்றன.

மேற்கோள்கள் 

பத்துக்காலிகள்
நன்னீர்வாழ் உயிரினங்கள்
முதுகெலும்பிலிகள்
மேக்ரோபிராக்கியம்
வண்ணாரப்பேட்டை மெட்ரோ நிலையம்

வண்ணாரப்பேட்டை மெட்ரோ நிலையம் சென்னை மெட்ரோவின் முதல் தடத்தில் உள்ள ஒரு மெட்ரோ ரயில் நிலையமாகும். சென்னை மெட்ரோவின் நில தடத்தில் உள்ள 17 நிலையங்களில் இந்த நிலையம் ஒன்றாகும். இந்த நிலையம் வண்ணாரப்பேட்டை மற்றும் ராயபுரம் சுற்றுப்புறங்களுக்கு சேவை வளங்குகிறது.

நிலையம் 
வாண்ணாரப்பேட்டை மெட்ரோ நில தடம் (சென்னை மெட்ரோ) அமைந்துள்ள ஒரு தரைக்கடியில் அமைந்துள்ள மெட்ரோ நிலையம் ஆகும்.

இணைப்புகள்

பேருந்துகள் 

 வள்ளலார் நகர் பேருந்து நிலையம்

தொடருந்து நிலையம் 

 வண்ணாரப்பேட்டை தொடருந்து நிலையம்

நுழைவு / வெளியேறு

மேலும் காண்க 
 சென்னை மெட்ரோ நிலையங்களின் பட்டியல்
 சென்னை
 சென்னையில் போக்குவரத்து
 சென்னை மெட்ரோ

மேற்கோள்கள்

வெளி இணைப்புகள் 

 
சென்னையில் உள்ள தொடருந்து நிலையங்கள்
சென்னை மெட்ரோ நிலையங்கள்
ரேணுகா சவுத்ரி

ரேணுகா சவுத்ரி (, பிறப்பு:  13 அகத்து  1954) ஆந்திராவை சேர்ந்த அரசியல்வாதியும், இந்தியாவின் முன்னாள் சுற்றுலாத் துறை அமைச்சர்  ஆவார். தற்போது நாடாளுமன்ற மாநிலங்களவை உறுப்பினராக பதவி வகிக்கின்றார்.இவர் 1999 முதல் 2009 வரை  கம்மம் மக்களவைத் தொகுதி இரண்டு முறை நாடாளுமன்ற உறுப்பினராகவும் இருந்துள்ளார்

மேற்கோள்கள் 

வாழும் நபர்கள்
இருபதாம் நூற்றாண்டு இந்திய அரசியல்வாதிகள்
21-ஆம் நூற்றாண்டு இந்திய அரசியல்வாதிகள்
இந்திய தேசிய காங்கிரஸ் அரசியல்வாதிகள்
முப்புளோரோமெத்தில் ஐசோசயனைடு

முப்புளோரோமெத்தில் ஐசோசயனைடு (Trifluoromethylisocyanide) என்பது CF3NC என்ற மூலக்கூற்று வாய்ப்பாட்டை உடைய வேதியியல் சேர்மம் ஆகும். இது ஒரு ஐசோசயனைடு மற்றும் ஃபுளோரோகார்பன் ஆகும் . -80°செல்சியசு என்ற கொதிநிலைக்கு கீழே உள்ள வெப்பநிலையில் கூட  பலபடியாக்கல் ஏற்படுகிறது. அணைவு வேதியியலில் ஒரு ஈந்தணைவியாக, இந்த சேர்மமானது கார்பன் மோனாக்சைடு போலவே செயல்படுகிறது. 

முப்புளோரோ அசிட்டோன்நைட்ரைல் (CF3CN) சேர்மமானது முப்புளோரோமெத்தில் ஐசோசயனைடு சேர்மத்திற்கான ஒரு மாற்றியமாகும். வழக்கமானதைப் போலவே நைட்ரைலும் மிகவும் நிலையானது.

மேற்கோள்கள் 

டிரைபுளோரோமெத்தில் சேர்மங்கள்
Articles with changed CASNo identifier
Articles without UNII source
Articles without KEGG source
Articles without EBI source
ஐசோசயனைடுகள்
1921 (2018 திரைப்படம்)

1921 இது 2018 ஆம் ஆண்டு வெளியான ஓர் இந்தி திரைப்படம் ஆகும். இந்த திரைப்படத்தை விக்ரம் பட் தயாரித்து இயக்கினார். இந்த திரைப்படத்தில் சாரீன் கான் மற்றும் கரண் குந்த்ரா ஆகியோர் முக்கிய கதாபாத்திரத்தில் நடித்தனர். இந்த திரைப்படம் 12 ஜனவரி 2018 அன்று வெளியிடப்பட்டது.இந்த திரைப்படம் சராசரி வசூல் செய்ததாக அறிவிக்கப்பட்டது.

நடிகர்கள் 

 சாரீன் கான் ரோஜாவாக
 கரண் குந்த்ரா ஆயுஸ்யாக
 நிதி சித்ராகர்
 சோனியா ஆம்ஸ்ட்ராங்
 மைக்கேல் எட்வர்ட்ஸ் ரிச்சர்டாக
 விக்ரம் பட்

தயாரிப்பு 

படத்தின் அதிகாரப்பூர்வ அறிவிப்பு சூன் 2016இல் அறிவிக்கப்பட்டது.இதில் படத்தின் தலைப்பு 1921 என்று அறிவிக்கப்பட்டது.

நடிப்பு 

இந்த திரைப்படத்தில் சாரீன் கான் நடிக்க வைக்க தயாரிப்பாளர்கள் முடிவு செய்தனர்.

மேற்கோள் 

2018 இந்தித் திரைப்படங்கள்
இந்திய இந்தித் திரைப்படங்கள்
மல்லாடி கிருஷ்ணாராவ்

மல்லாடி கிருஷ்ணாராவ் ஒரு இந்திய அரசியல்வாதி ஆவார். இவர் புதுச்சேரி மாநிலத்தின்  அமைச்சர் ஆவார். இவர் இந்திய தேசிய காங்கிரசு கட்சியை சேர்த்தவர். 2016 ஆம் ஆண்டு புதுச்சேரி சட்டமன்றத் தேர்தலில் யானம் சட்டமன்றத் தொகுதியில், இந்திய தேசிய காங்கிரசு உறுப்பினராக போட்டியிட்டுத் தேர்ந்தெடுக்கப்பட்டார்.  புதுச்சேரி மாநிலத்தின் 
சுகாதாரம், சுற்றுலா, நீர்ப்பாசனம், சிவில் விமான போக்குவரத்து, விளையாட்டு மற்றும் மீன்வளம், கலை மற்றும் கலாச்சார  துறையின் அமைச்சராக உள்ளார்

மேற்கோள்கள் 

வாழும் நபர்கள்
1964 பிறப்புகள்
புதுச்சேரி மாவட்ட நபர்கள்
புதுச்சேரி அமைச்சர்கள்
21-ஆம் நூற்றாண்டு இந்திய அரசியல்வாதிகள்
இந்திய தேசிய காங்கிரஸ் அரசியல்வாதிகள்
தெலுங்கு மக்கள்
புதுச்சேரி சட்டமன்ற உறுப்பினர்கள் 2011-2016
குடும்பர்

குடும்பர் (Kudumbar) எனப்படுவோர்  தமிழகத்தில் வாழுகின்ற ஒர் இனக்குழுவினர் ஆவர். இச்சமூகத்தினர் தேவேந்திரகுல வேளாளர் இனத்தின் ஒரு பிரிவினராக கருதப்படுகின்றனர். தமிழ்நாடு அரசு இடவொதுக்கீட்டு பட்டியலில், இவர்கள் பட்டியல் பிரிவில் (எண் 35) உள்ளனர். இவர்கள்  தேவேந்திர குல வேளாளர் எனும் பெயரால் அழைக்கப்படுகின்றார்கள். குன்றிலிருந்து இறங்கி இடையனாகி, இடையிலிருந்து பள்ளத்துக்கு வந்து அமர்ந்ததால் பள்ளன் ஆனான். நிலம் திருத்தி நீர் பாய்ச்சி முதல் வேளாண் குடி ஆனான். ஆணும் பெண்ணும் இணைந்து முதல் குடும்பத்தை உருவாக்கி குடும்பனானான். இங்குதான் முதல் சமுதாயம் உருவாயிற்று.

குன்றுப் பகுதி (குறிஞ்சி), இடைப்பகுதி (முல்லை), பள்ளம் (மருதம்) ஆகியவற்றிலருந்து நகர்ந்து கடலோர வாழ்க்கைக்கு (நெய்தல்) நகர்ந்தான். பின்னர் பாலைவன (பாலை) பகுதிக்குச் சென்றான் மனிதன். மனிதன் ஒரு சமூக விலங்கு, இங்கு எல்லாமே காரணப் பெயர்கள் மட்டுமே.

சொற்பிறப்பு 

குடும்பன் என்பதற்கு பள்ளர்  தலைவர் என்று பொருள் மற்றும் குடும்ப தலைவன் என்றும் பொருள் கொள்ளலாம்

தொழில் 

இச்சமூகத்தினர் பொதுவாக விவசாயத்தில் ஈடுபட்டு வருகின்றனர்

மக்கள் தொகை 
1991 ஆம் ஆண்டு இந்திய மக்கள் தொகை கணக்கீட்டின்படி 45,233 பேர் உள்ளனர் அதில் ஆண்கள் 22, 638 பேரும், பெண்கள் 22595 பேரும் உள்ளனர்

மேற்கோள்கள் 

தமிழரில் சாதிகள்
பூபூ (நாய்)

விமானப் படைத் தளபதி  பூபூ (Fufu) (அல்லது ஃபோ ஃபோ அல்லது ஃபுஃபு ; 1997–2015) தாய்லாந்தின் பட்டத்து இளவரசராக இருந்த மகா வச்சிரலோங்கோனின் செல்லப்பிராணியாகும். இது இளவரசனுக்கு மிகவும் பிடித்தமான நாயாகும். மேலும் அவருடன் அரச ஈடுபாடுகளில் அடிக்கடி உடன் சென்றது. இளவரசரின் கூற்றுப்படி, அவரது இரண்டாவது மகள் சிறிவண்ணாவரி நரிரதானா பாங்காக்கின் சதுச்சக் சந்தையில் இருந்து சில முயல்கள், வெள்ளெலிகள் மேலும் பிற நாய்களுடன் சுமார் ஒரு மாத வயதில் இந்த நாயையும் வாங்கினார். நாய் "மிகவும் அழகாக இருந்தது, ஆனால் மிகவும் பலவீனமாகத் தோன்றியது" என்றார். மேலும், அவரது மகளின் இளம் வயது காரணமாக நாய் அரண்மனை ஊழியர்களால் செல்லப்பிராணி தங்குமிடம் ஒன்றில் வைக்கப்பட்டது.  திசம்பர் 2006 இல் நாகோன் பாத்தோமில் நடந்த தாய்லாந்து பெரிய நாய் கண்காட்சியின் போது தோன்றியதைத் தவிர, இந்த நாய் எப்போதாவதுதான் பொது இடத்திற்கு வெளிக்கொண்டு வரப்பட்டது. கண்காட்சியின்போது இந்த நாய் "கவர்ச்சியை வெளிப்படுத்தியது. மேலும், புத்திசாலித்தனமான சண்டையிட்டது" என்று கூறப்பட்டது. 

2009 ஆம் ஆண்டில், இளவரசரின் மூன்றாவது மனைவி இளவரசி சிறீராஸ்மியைப் பற்றிய ஒரு காணொளிக்காட்சி வெளிப்பட்டபோது அவர் பிகினி போன்ற ஒரு ஆடையை அணிந்து கொண்டு நாய்க்கு பிறந்தநாள் கேக்கை ஊட்டியபோது இந்த நாய் பரவலான மக்கள் கவனத்திற்கு வந்தது.  இளவரசனின் எதிரிகளால் கசிந்ததாக கருதப்பட்ட இந்த காணொளி, தாய்லாந்தில் ஒரு பரபரப்பை ஏற்படுத்தியது. மேலும், நோய்வாய்ப்பட்ட தாய் மன்னர் பூமிபால் அதுல்யாதெச்சின் வெற்றிக்கான உரிமைக்கான மறைக்கப்பட்ட போராட்டத்தை அம்பலப்படுத்தியது. 

சில மாதங்களுக்குப் பிறகு, அமெரிக்க தூதர் ரால்ப் எல். பாய்ஸ் இளவரசரருடன் ஒரு விருந்தில் கலந்து கொண்டார். அதில் நாய் "காலில் உறையணிந்து கொண்டு" தோன்றியது. தாய் பேரரசின் விமானப்படையில் இந்த நாய் விமானத் தலைமை தளபதி பதவிக்கு "பதவி உயர்வு" பெற்றதாக பாய்ஸ் மேலும் தெரிவித்தார்.  வாசிங்டனுக்கான தூதரின் கூற்றைக் காடடி, பின்னர் விக்கிலீக்ஸ் இவ்வாறு செய்தி ஒன்றை வெளியிட்டது. "ஒரு கட்டத்தில் இசைக்குழுவின் வாசிப்பின்போது இந்த நாய் மேசையில் குதித்து, விருந்தினர்களின் தண்ணீரைத் தட்டிவிடத் தொடங்கியது. விமான தலைமைஏர் சீஃப் மார்ஷலின் வினோதங்கள் 600-க்கும் மேற்பட்ட பார்வையாளர்களின் முழு கவனத்தையும் ஈர்த்தது. நகரத்தின் இந்த பேச்சாகவே இருந்தது." 

2015 ஆம் ஆண்டின் முற்பகுதியில் ஃபுஃபு மரணடைடைந்தத் தொடர்ந்து நான்கு நாட்கள் புத்தசமயத்தின்படி இறுதி சடங்குகளும், நாயின் தகனமும் நடைபெற்றது. இதைப்பற்றியப் படங்கள் தாய்லாந்தில் சமூக ஊடகங்களில் பரவலாக பகிரப்பட்டன.

மேற்கோள்கள் 

விலங்கு வளர்ப்பு
சரஸ்வதி நதி (வங்காளம்)

சரஸ்வதி நதி  (Saraswati River - Bengal) () வங்காளத்தில் 16 ஆம் நூற்றாண்டு வரை செயலில் இருந்த ஒரு கிளை ஆறு ஆகும். இது  பாகீரதி நதியின் கிளை ஆறாக இருந்தது. தற்போது இந்த நதி அங்கு இல்லை.  வங்காளத்தில் நதியோர துறைமுக நகரங்களின் வளர்ச்சி மற்றும் வீழ்ச்சியில் சரஸ்வதியின் போக்கும் நிலையும் முக்கிய பங்கு வகித்துள்ளன. ஆரம்பத்தில், முக்கியமான துறைமுக நகரம் தாம்ரலிப்தா ஆகும். அதன் சரிவுக்குப் பிறகு, சப்தாகிராம் வளர்ச்சி அடைந்து பின்னர் வீழ்ச்சி அடைந்தது.  இறுதியாக இப்படிப்பட்ட ஒரு நதியோர துறைமுக நகராக கொல்கத்தா வந்தது.

முந்தைய போக்கு 

இந்திய மாநிலமான மேற்கு வங்காளத்தின் ஹூக்லி மாவட்டத்தில் பண்டேலுக்கு அருகிலுள்ள திரிவேணியில், பாகீரதி மூன்று நீரோடைகளாக கிளைத்தது. சரஸ்வதி சப்தகிராமிற்கு அப்பால் தென்மேற்கே பாய்ந்து, ஜமுனா (இது வட இந்தியாவில் இதே பெயரில் உள்ள நதியிலிருந்து வேறுபட்டது மற்றும் கிழக்கு வங்கத்தில் இதே பெயரில் பல நீரோடைகள் உள்ளன) என்ற பெயரில் தென்கிழக்கில் பாய்ந்தது, இன்றைய நகரத்தின் வடக்கு எல்லையைத் தாண்டி கல்யாணி மற்றும் பாகீரதி நதிகளின் முறையான போக்கில் தற்போதைய ஹூக்லி கால்வாய் வழியாக கொல்கத்தாவுக்கும் பின்னர் ஆதி கங்கை வழியாகவும், காளிகாட்டைக் கடந்தும் கடலுக்குச் செல்கிறது. சரஸ்வதி இன்றைய தம்லக் நகருக்கருகேயான முகத்துவாரத்தின் வழியாக ஓடியதாக நம்பப்படுகிறது. இந்த ஆறு ரூப்நாராயண் மற்றும் தாமோதர் ஆகியவற்றிலிருந்து மட்டும் நீரைப் பெற்றிருக்கவில்லை. அவை மட்டுமல்லாமல் பல சிறிய நீரோடைகளிலிருந்தும் நீர் வரத்தைப் பெற்றிருந்தது. கி.பி 8 ஆம் நூற்றாண்டிற்குப் பிறகு, சரஸ்வதியின் தோற்றுவாயில் தாம்ரலிப்தா அதிக வண்டலை உமிழ்ந்ததன் காரணமாகவும், அதன் போக்கை மாற்றிக்கொண்டதன் காரணமாகவும்  அதன் முக்கியத்துவத்தை இழந்தது.

சரஸ்வதி நதி கடலுக்கு ஒரு தனித்தன்மை வாய்ந்த போக்கைக் கொண்டிருந்தது என்று நம்பப்படுகிறது.

நதியின் போக்கில் மாற்றம் 

16 ஆம் நூற்றாண்டில், முன்பு சரஸ்வதி வழியாகப் பாய்ந்து கொண்டிருந்த பாகீரதியின் முதன்மையான நீர்ப்போக்கு, ஹூக்லி கால்வாய் வழியாகப் பாயத் தொடங்கியது. காலப்போக்கில், மேல் சரஸ்வதி வறண்டது. ஆனால், பாகீரதி அல்லது ஹூக்ளி பழைய ஆதி கங்கா கால்வாயைக் கைவிட்டு சங்ரெயிலுக்குக் கீழே சரஸ்வதியின் கீழ்பகுதியில் வழியாக பாய்கிறது வருகிறது.

வரலாறு 
1660 ஆம் ஆண்டின் வான் டென் ப்ரூக்கின் வரைபடத்தில் ஆற்றின் தெளிவான அறிகுறி உள்ளது. வான்டென் ப்ரூக்கின் நூற்று ஐம்பது ஆண்டுகளுக்கு முன்பாக, பெங்காலி கவிஞர் பிப்ரதாஸ் பிபிள்ளை மானசமங்கல் என்ற தனது படைப்பில் இந்த ஆறு மற்றும் அதனைச்  சுற்றியுள்ள பகுதிகளைப் பற்றிய ஒரு குறிப்பினைக் கொடுத்துள்ளார். வர்த்தகர் சந்த் சதகரின் வணிகக் கப்பல் கடலுக்குச் செல்லும்போது, அவர் திரிவேணி மற்றும் சப்தகிராம் வழியாகவும், கங்கை, சரஸ்வதி மற்றும் யமுனாவின் முக்கூடல் வழியாகவும் சென்றார். என்று பிப்ரதாஸ் எழுதியுள்ளார்:

குறிப்புகள் 

மேற்கு வங்க ஆறுகள்